አልባሳር ኢንተርናሽናል ፋውንዴሽን  በኢትዮጵያ ዘመናዊ የዓይን ሆስፒታል ሊገነባ ነው
የውጭ ጉዳይ  ሚኒስቴር  ዴኤታ ዶክተር አክሊሉ ኃይለሚካኤል ከአልባሳር ኢንተርናሽናል ፋውንዴሽን  አመራሮች ጋር ተወያይተዋል።ሳውዲ በቀል የሆነው አልባሳር ኢንተርናሽናል ፋውንዴሽን በ678 ሚሊዮን 780 ሺህ ብር በኢትዮጵያ ዘመናዊ የዓይን ሆስፒታል እና ማስልጠኛ ማዕከል ሊገነባ ነው።የሆስፒታሉ መገንባት የአገሪቱን ጤና ዘርፍ እና የዕውቀት ሽግግር እንደሚያሳድግ ተገልጿል።ዶክተር አክሊሉ በውይይቱ  ላይ እንደገለፁት ፣ በጎአድራጎት ድርጅቱ ከዚህ በፊት በተለያዩ የአገራችን አካባቢዎች  ላደረገው የህክምና ድጋፍ አመስግነው፣ ድርጅቱ  ዘመናዊ የዓይን ሆስፒታል እና ማስልጠኛ ማዕከል  መገንባቱ በጤና ዘርፍ ያለውን  ሥራ ይደግፋል ብለዋል።በተጨማሪም ሆስፒታሉ ከኢትዮጵያ ዩኒቨርሲቲዎች እና ሆስፒታሎች ጋር በመሥራት በዘርፉ ያለውን  የዕውቀት ሽግግር እና የሠው ሀብት ልማት እንደሚያሳድግ ገልፀዋል።የድርጅቱ አመራሮች እንደገለፁት ደርጅቱ ፣ የሆስፒታሉ ግንባታ እስከሚጠናቀቅ በኪራይ ህንፃ ስራውን በቅርብ እንደሚጀምር ገልፀዋል።ሆስፒታሉ እና ማስልጠኛ ማዕከሉ በሶስት ዓመታት ይጠናቃቃል ተብሎ ይጠበቃል።በጎ አድረጎት ድርጅቱ በአገራችን እ.ኤ.አ 2000-2017 በአገራችን ያተለያዩ አካባቢዎች ተንቃሳቃሽ ሐኪሞች ቡድን  በማሰማራት ለ26 ጊዜ ባካሄደው የዓይን ሕክምና  ለ143 ሺህ የዓይን ምርመራ አድርጓል ።ድርጅቱ በአጠቃላይ ለ 18,300 ቀዶ ጥገና በማካሄድ የዓይን ጤንነታቸውን መልሰው  እንዲያገኙ አድርጓል፤ ለ37ሺህ 200 ዓይን ታካሚዎችም በነፃ መነፅር አድሏዋል።